তরুণ-তরুণীদের স্বতঃস্ফুর্ত অংশগ্রহনে অনুষ্ঠিত হল ‘ঢাকা হাফ ম্যারাথন’ প্রতিযোগীতা
সারা বিশ্বের বড় বড় সব শহরের পর্যটনকে প্রতিনিধিত্ব করে সে শহরের ম্যারাথন। সেই ম্যারাথনকে উপলক্ষ করে শহরগুলোতে বেড়াতে আসেন পর্যটক। আর সেই শহরও উঠে আসে নতুন উচ্চতায়। সেই লক্ষ্যকে সামনে রেখে গত ১৫ মার্চ শুক্রবার ঢাকায় দ্বিতীয়বারের মতো হয়ে গেল ঢাকা হাফ ম্যারাথন ও মিনি ম্যারাথন ২০১৯।
ম্যারাথন একটি ইংরেজী শব্দ। ম্যারাথন বলতে দূরপাল্লার এক প্রকার দৌড়কে বোঝায়। গতকাল শুক্রবার রাজধানীর হাতিরঝিলে অনুষ্ঠিত হল ‘ঢাকা হাফ ম্যারাথন’। এই প্রতিযোগীতায় অংশগ্রহণ করেছেন এক হাজার দুই শত জন প্রতিযোগী, যাদের মধ্যে বিশটি দেশের প্রায় একশো জন বিদেশী নাগরিকও ছিলেন। ঢাকা রান লর্ডস’ এই ক্রীড়া প্রতিযোগিতার আয়োজন করে। এ আয়োজনকে কেন্দ্র করে পুরো হাতিরঝিলে উৎসবের আমেজ ছড়িয়ে পরে। প্রতিযোগী ছাড়াও এই প্রতিযোগীতা উপভোগ করতে জড়ো হন হাজারো দর্শক। পূর্ব প্রস্তুতি ও পরিকল্পনা অনুসারে হাতিরঝিলে পুলিশ কনকর্ড প্লাজার সামনে থেকে ভোর ছয়টায় ম্যারাথন শুরু হয়। এই প্রতিযোগিতাটি হাফ ম্যারাথন এবং মিনি ম্যারাথন , এই দুই বিভাগের সমন্বয়ে অনুষ্ঠিত হয়। হাফ ম্যারাথনে অংশ নেওয়া প্রতিযোগীরা পুরো হাতিরঝিল তিনবার প্রদক্ষিণ করেছেন। তাদের দৌড়েতে হয়েছে ২১ দশমিক ১ কিলোমিটার পথ। আর হাতিরঝিল একবার প্রদক্ষিণ করে মিনি ম্যারাথনের প্রতিযোগীরা দৌড়েছেন ৭ কিলোমিটার। হাফ ম্যারাথনের প্রতিযোগীদের দৌড় শেষ করার জন্য সময় ছিল ৩ ঘণ্টা ৩০ মিনিট। মিনি ম্যারাথনের প্রতিযোগীদের ক্ষেত্রে তা ১ ঘণ্টা ১০ মিনিট। প্রতিযোগিতায় হাফ ম্যারাথন'র পুরুষ বিভাগে প্রথম হয়েছেন মাহফুজুল হক, তিনি দৌড় শেষ করতে ১ ঘণ্টা ২৪ মিনিট ১০ সেকেন্ড সময় নেন। দ্বিতীয় হয়েছেন মাহবুবুর রহমান, তিনি সময় নেন ১ ঘন্টা ২৮ মিনিট এবং তৃতীয় হয়েছেন মোঃ সাজ্জাদ হোসেইন, তার দৌড় শেষ করতে সময় লেগেছে ১ ঘন্টা ২৯ মিনিট। হাফ ম্যারাথন'র মেয়েদের বিভাগে প্রথম হয়েছেন জেন ক্রাওডার, যিনি ১ ঘন্টা ৪৯ মিনিট ৪৮ সেকেন্ডে পুরো ২১ কিমি প্রদক্ষিন করেছেন, দ্বিতীয় হয়েছেন লিসা পেটজাল, তার তার দৌড় শেষ করতে সময় লেগেছে ১ ঘন্টা ৫৩ মিনিট ১৫ সেকেন্ড এবং তৃতীয় হয়েছেন লিনা লি, তিনি সময় নেন ২ ঘন্টা ০২ মিনিট ০৭ সেকেন্ড। মিনি ম্যারাথনের পুরুষ বিভাগের প্রথম হয়েছেন মীর রাসেল, তিনি দৌড় শেষ করতে ৩০ মিনিট ২২ সেকেন্ড সময় নেন। দ্বিতীয় হয়েছেন প্রভাত চৌধুরি, , তিনি সময় নেন ৩০ মিনিট ৩০ সেকেন্ড এবং তৃতীয় হয়েছেন সোহেল রানা সোহেল, তার দৌড় শেষ করতে সময় লেগেছে ৩১ মিনিট ৪১ সেকেন্ড। মিনি ম্যারাথন মেয়েদের বিভাগে ৩৯ মিনিট ৪০ সেকেন্ড নিয়ে প্রথম হয়েছেন ম্যারিয়ানা ইগন্যাট ক্রিস্টিনা , দ্বিতীয় হয়েছেন নেদা সাকিবা, তার লেগেছে ৪৭ মিনিট ৫০ সেকেন্ড, তৃতীয় হয়েছেন আনিসা তাসমিয়া করিম, তিনি ৪৭ মিনিট ৫৫ সেকেন্ড। নির্দিষ্ট সময়ের মধ্যে যেসব প্রতিযোগী দৌড় শেষ করতে পেরেছেন, তাঁদের প্রত্যেককেই দেওয়া হয়েছে ‘ঢাকা হাফ ম্যারাথন পদক’। অনুষ্ঠানটির প্রধান অতিথি ছিলেন বাংলাদেশ পর্যটন কর্পোরেশন-এর চেয়ারম্যান জনাব আখতারুজ্জামান খান কবির। আয়োজক এবং স্পন্সরকারী প্রতিষ্ঠানসমূহের ঊর্ধ্বতন কর্মকর্তাগণও পুরস্কার বিতরণী অনুষ্ঠানে উপস্থিত ছিলেন।